89  Jezuz a zo savet eus ar bez, daou ugent dervez a zo. Abaoe eo chomet gant e vamm, e ebestel, e ziskibien. N'en doa ket a c'hoant da zilezel dioustu ar Werc'hez.  Per hag e  vignoned, ouspenn-se, o doa ezomm c'hoaz da veza sklerijennet en o c'hredennou ha kennerzet en o feiz.  Deuet eo koulskoude an eur ma tle ar Salver dizrei davet e Dad a zo en Neñv.  E Jeruzalem, gant e ebestel, e prej evit ar wech ziweza, ha goude, a-gevret ganto e kerz warzu menez an Olived. El liorz a zo ouz ar menez-se en deus skuilhet e wad, eus kern ar menez-se e fell d'ezañ pignat d'an Neñv.  Daou-ugent dervez a zo abaoe ar suivez ma savas Jezuz eus ar bez, setu emañ ar yaou. An ebestel  ha meur a hini moarvat eus an diskibien a zo eno. Mari a zo ivez, a lavar d'eomp Tadou an Iliz. Jezuz ne c'helle ket chom hep rei d'e Vamm, a ioa chomet en he sav e-harz ar groaz, al levenez d'e welout o pignat d'an Neñv leun a c'hloar.  90  Gant Mari hag an ebestel eo deuet c'hoaz, hep mar ebet, mignoned Jezuz hag ar merc'hed santel.  Jezuz, en e sav en o zouez, a ro eur weh c'hoaz e vennoz d'e vamm ha d'e holl vignoned, hag en eur zerc'hel a-us d'o fennou e zaouarn astennet d'o benniga e  sav goustadik warzu an Neñv.  Eur goumoulenn a zeu d'e guzat ha ne weler mui anezañ. War ar menez koulskoude an holl a chom difiñv, bamet o sellout ouz an oabl.  Daou ael gwisket e gwenn a zeu neuze da lavarout d'ezo « Tud a C'halile, perak e chomit aze da sellout ouz an Neñv? Jezuz a zo o paouez sevel d'an Neñv eus ho touez, a ziskenno ac'hano eun deiz en hevelep doare m'eo pignet. »  Jezuz en deus eta kuitaet an douar. Ne ziskenno mui warnañ nemet da fin ar bed evit barn ar re veo hag ar re  varo.  An ebestel, laouen holl, a zistro da Jeruzalem. Ar Werc'hez moarvat a ya gant Sant Yann en deus resevet anezi en e di. Laouen eo ivez ar Werc'hez, laouenoc'h zoken eget an ebestel rak brasoc'h eget o hini eo he c'harantez ha Jezuz ouspenn-se n'eo ket hepken he mestr hag e mignon met ivez he Mab.  Eun tammig tenvalijenn a zeu koulskoude da bara war levenez Mari; Jezuz a zo pignet hepti d'ar baradoz. Disparti kalet ma' z 'eus unan... Epad meur a vloavez bremañ Mari ne welo mui an Hini n'en  deus he c'halon lammet nemet evitañ...  92  Jezuz a fell d'ezañ e chomfe e vamm gant an ebestel ha gant an Iliz d'o skoazella en e lec'h. Hag ar Werc'hez a respont d'ar Mestr evel gwechall d'an ael « Ra vezo graet ho polontez ».